Diari Oficial de la Generalitat Valenciana


Sumari del DOGV 5494, del 20-04-2007 (2007/4938)

Informació pública del Programa d'Actuació Integrada i Reparcel·lació Forçosa de la Unitat d'Execució Sòl Urbanitzable amb Ordenació Detallada Sector Tolerància Industrial.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5494

Data del DOGV
:   20-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4938


Data del document
:   03-04-2007

Organisme emissor
:   Ajuntament de Terrateig

Tipus de document
:   Informació Pública

Descriptors 

:   * Terrateig
    * administració local
    * pla d'urbanisme

L'Ajuntament de Terrateig va acordar, en sessió plenària de data 27 de març de 2007, assumir la gestió directa de l'actuació integrada unitat d'execució sòl urbanitzable amb ordenació detallada sector tolerància industrial, i limita al nord i oest amb sòl no urbanitzable comú; a l'est, amb sòl urbà residencial junt amb l'antiga C-320; i al sud, amb el sòl urbà magatzems i servicis antiga C-320 al mig.   
Com a conseqüència d'això, i amb l'objecte de desenvolupar i urbanitzar la unitat d'execució sòl urbanitzable amb ordenació detallada sector tolerància industrial, s'ha formulat programa d'actuació integrada compost d'alternativa tècnica i proposició juridicoeconòmica i projecte complementari de l'alternativa tècnica, estudi de detall d'alineacions i estudi d'integració paisatgística d'este i projecte d'urbanització. En el mateix acord plenari, de data 27 de març de 2007, per haver sigut el pagament en metàl·lic la forma triada de retribució i pel que disposa l'article 345.2 del Reglament d'Ordenació i Gestió Territorial i Urbanística 67/2006, de 19 de maig, es va aprovar la tramitació simultània al Programa d'Actuació Integrada Unitat d'Execució Sòl Urbanitzable amb Ordenació Detallada Sector Tolerància Industrial, del projecte de reparcel·lació.   
D'acord amb el que disposa l'article 272 del Reglament d'Ordenació i Gestió Territorial i Urbanística 67/2006, de 19 de maig, se sotmetrà a informació pública l'alternativa tècnica i proposició juridicoeconòmica, així com projecte complementari de l'alternativa tècnica, estudi de detall d'alineacions i estudi d'integració paisatgística d'este i projecte d'urbanització durant el termini de 20 dies, a comptar des de l'endemà de l'última publicació de l'anunci o des de la recepció de l'avís, si és posterior, per mitjà de publicació en el Diari Oficial de la Comunitat Valenciana, un periòdic d'àmplia difusió al municipi i al tauler d'anuncis del consistori. Simultàniament i d'acord amb l'article 416 del Reglament d'Ordenació i Gestió Territorial i Urbanística 67/2006, de 19 de maig, se sotmetrà a informació pública el projecte de reparcel·lació durant el termini d'un mes, a comptar des de la publicació de l'anunci en el Diari Oficial de la Comunitat Valenciana per mitjà de la publicació en el Diari Oficial de la Comunitat Valenciana i al tauler d'anuncis del consistori. Durant els indicats terminis podrà consultar-se tota la documentació a l'Ajuntament de Terrateig, en horari d'11.00 a 13.00 hores, a fi d'examinar-la i presentar-hi totes les al·legacions que es consideren oportunes.   
Terrateig, 3 d'abril de 2007.- L'alcaldessa: Consuelo Fenollar Bataller.